
Imao sam namjeru da ustanem klanjati vitr-namaz u zadnjoj trećini noći i kada sam ustao, počeo sam klanjati nafilu prije vitr-namaza. Dok sam tako klanjao, zaučio je sabahski ezan, a ja nisam klanjao vitr-namaz. Šta da činim? Da li da klanjam vitr-namaz nakon sabahskog ezana ili da klanjam vitr-namaz nakon sabah-namaza?


* 
* 
* 
* 
* 
* 
* 

 
Kako postupiti ako prespavam vitr namaz?

Ako zauči sabahski ezan, a čovjek nije klanjao vitr-namaz, odgodit će klanjanje vitr-namaza do izlaska sunca – vrijeme duha-namaza – nakon što sunce odskoči od horizonta, s tim što će klanjati paran broj rekata. Ako je imao običaj da klanja tri rekata vitr-namaza, pa ih izostavi, kada izađe i odskoči sunce od horizonta, klanjat će četiri rekata nafile, ako je imao običaj da klanja pet rekata, pa ih propusti zato što je bio bolestan ili prespava, klanjat će šest rekata kada odskoči sunce – tri puta predavajući selam. To je bila praksa Allahovog Poslanika. Kada bi se desilo da ne klanja vitr-namaz, bez obzira da li je ostavio ***[vitre](https://pitajucene.com/search/vitre/questions/ "Pretraži pitanja o vitrama")*** zbog bolesti ili ih je prespavao – a zna se da je klanjao jedanaest rekata vitr-namaza, klanjao bi u toku dana dvanaest rekata nafile. ***[Hadis](https://pitajucene.com/search/Hadis/questions/ "Pretraži pitanja o hadisima")*** o tome su zabilježili Buharija i Muslim od Aiše, r.a. To je bila njegova praksa, a to je propisano i njegovom ummetu nakon njegove smrti.


(Fetve šejha Bin Baza; 11. tom, str. 300)


